
ДО
ОБЩИНСКИ СЪВЕТ
БУРГАС

ДОКЛАДНА ЗАПИСКА
от Димитър Николов Николов
Кмет на Община Бургас


Относно: Предоставяне на Областна дирекция на МВР-гр.Бургас безвъзмездно право на управление върху част от имот – публична общинска собственост, представляващ обособено помещение в сграда с идентификатор 07079.501.84.1 по КККР на гр.Бургас, ж.к.“Изгрев“.


УВАЖАЕМИ ОБЩИНСКИ СЪВЕТНИЦИ,

Община Бургас е собственик на УПИ І, „За детска градина“ в кв.10 по актуализирания ПУП-ПРЗ на ж.к.“Изгрев“, гр.Бургас, съгласно Акт №148/02.04.1997г. за публична общинска собственост, отразен с идентификатор 07079.501.84 в КК на гр.Бургас.  
В цитираният имот са разположени две двуетажни сгради с идентификатори 07079.501.84.1 и 07079.501.84.2 по КК на гр.Бургас. 
В сграда 2 се помещава детска градина „Веселушко“.  В сграда 1 е настанен Център за подкрепа на личностно развитие – Бургас, (бивш „Общински детски комплекс“), като едно от помещенията на 1 етаж е предоставено на 5-то РУ на МВР с договор от 2009 г. Същият е изтекъл.
Постъпило е писмо с вх.№04-00-108/21.02.2020г. от старши комисар Р. Сотиров – директор на Областна дирекция на МВР – Бургас, с искане за продължаване на договора за ползване на помещението, служещо за изпълнение функциите на МВР и осъществяване на ефективен прием на граждани от страна на полицейските инспектори.
Помещението е на 1 етаж в сграда с идентификатор 07079.501.84.1 по КК на гр.Бургас, с външен самостоятелен вход и площ 10 кв.м., ведно със санитарно помещение с площ 3,5 кв.м., при граници: вътрешен зид и склад, коридор, стая ел. табла и външен зид.
Цитираното помещение отговаря като местонахождение и разположение на сградата на необходимите  условия за изпълнение задълженията на  служителите от  Областна дирекция  на МВР – Бургас, без това да пречи на дейността на Център за подкрепа на личностно развитие – Бургас (ЦПЛР), използващи останалата част от сградата.
Ето защо, предлагам Общински съвет – Бургас, на основание чл.21, ал.1, т.8 от Закона за местното самоуправление и местната администрация, чл.12, ал.3, чл.14, ал.7 от Закона за общинската собственост,  във връзка с чл.13, ал.2 и ал.4 от Наредбата за реда за придобиване, управление и разпореждане с общински имоти и вещи, да вземе следното 

Р Е Ш Е Н И Е:

Да се предостави на Областна дирекция на МВР - гр.Бургас, със седалище и адрес на управление: гр.Бургас, ул. “Христо Ботев“ №46, представлявано от старши комисар Р  Сотиров - директор,  безвъзмездно право на управление на част от недвижим имот,  актуван с Акт №148/02.04.1997г. за публична общинска собственост, представляващ помещение с външен самостоятелен вход и площ 10 кв.м., ведно със санитарно помещение с площ 3,5 кв.м., при граници: вътрешен зид и склад, коридор, стая ел. табла и външен зид, разположени на 1 етаж в двуетажна сграда с идентификатор 07079.501.84.1 по КК на гр.Бургас, ж. к. “Изгрев“, изградена в ПИ с идентификатор 07079.501.84 по  КК на гр.Бургас, съответстващ на  УПИ І, отреден „За детска градина“ в кв.10 по актуализирания ПУП-ПРЗ на ж. к. “Изгрев“, гр.Бургас, за изпълнение функциите на МВР, за срок от 10 години.
	Приложения: Писмо с вх.№04-00-108/21.02.2020г.,  Акт №148/02.04.1997г. за публична общинска собственост, Скици на сградата и поземления имот, издадени от СГКК, Схема на първи етаж, Схема на обекта. 

